ด่วน! ปลดล็อค “คนจีน” ออกนอกประเทศ 8 ม.ค.66 ลุ้น SET พรุ่งนี้วิ่งต่อ
ด่วน! “รอยเตอร์” รายงาน “สำนักงานตรวจคนเข้าเมืองของจีน” เปิดบริการออกวีซาให้ชาวจีนใช้เดินทางออกนอกประเทศได้ตั้งแต่ 8 ม.ค.66 ลุ้น SET พรุ่งนี้วิ่งต่อ
ด่วน! ปลดล็อค “คนจีน” สามารถเดินทางออกนอกประเทศได้ เริ่ม 8 ม.ค.66 ลุ้น SET พรุ่งนี้วิ่งต่อ
27 ธ.ค. 2565

สำนักข่าวรอยเตอร์รายงานว่า สำนักงานตรวจคนเข้าเมืองของจีนแถลงในวันนี้ว่า จีนจะกลับมาดำเนินการออกวีซ่าให้กับชาวจีนที่อาศัยในแผ่นดินใหญ่สำหรับการเดินทางออกนอกประเทศตั้งแต่วันที่ 8 ม.ค.2566
ข่าวดังกล่าวมีขึ้น หลังจากที่คณะกรรมการสุขภาพแห่งชาติของจีน (NHC) แถลงวานนี้ว่า จีนจะยกเลิกมาตรการกักตัวผู้ที่เดินทางจากต่างประเทศ โดยมีผลตั้งแต่วันที่ 8 ม.ค.2566 หลังจากที่มีการบังคับใช้มานาน 3 ปีเพื่อสกัดการแพร่ระบาดของโควิด-19
นอกจากนี้ จีนจะผ่อนคลายมาตรการจัดการเกี่ยวกับโควิด-19 สู่ระดับ Category B จากปัจจุบันที่อยู่ในระดับ Category A ซึ่งเป็นมาตรการป้องกันขั้นสูงสุด
ดังนั้นจึงเป็นที่น่าจับตาว่า ดัชนีตลาดหุ้นไทยในวันพรุ่งนี้ (28 ธ.ค.) มีโอกาสปรับตัวขึ้นต่อจากวันนี้ (27 ธ.ค.) ปิดตลาดที่ระดับ 1,643.16 จุด บวก 16.36 จุด หรือ 1.01% สูงสุดที่ระดับ 1,631.14 จุด ต่ำสุดที่ระดับ 1,645.76 จุด ด้วยมูลค่าซื้อขาย 5.33 หมื่นล้านบาท
โดยบล.ฟิลลิป (ประเทศไทย) แนะเก็งกำไรหุ้น 26 ตัว ได้อานิสงส์จากการเปิดประเทศของจีน หลังจีนประกาศผ่อนคลายมาตรการกักตัวผู้เดินทางจากต่างประเทศ มีผลตั้งแต่ 8 ม.ค.66 โดยหุ้นที่น่าเก็งกำไรต่อ ได้แก่ AAV, AOT, AU, AWC, BA ,BAFS, BCP ,BEAUTY ,BDMS, BH, CENTEL ,CPALL ,CPF , CPN , EKH ,ERW ,IVL ,M ,MBK, MINT ,NER ,PLAT, PTTGC ,SNNP, SPA และ WICE